open-index/open-wikipedia-markdown huggingface dataset:
Jari Lämsä

**Jari Mikko Lämsä** (s. 4. huhtikuuta 1968 Oulu) on entinen suomalainen kolmiloikkaaja. Hän edusti Oulun Pyrintöä ja häntä valmensivat Pentti Kuukasjärvi ja Heikki Kyröläinen.

Lämsä voitti kolmiloikan Suomen-mestaruuden Lapualla 1995 tuloksella 16,17&nbsp;m. Lisäksi hän saavutti SM-hopeaa Helsingissä 1991 tuloksella 16,11&nbsp;m. Sisäratojen SM-kisoissa hän saavutti hopeaa vuonna 1996 sekä pronssia vuosina 1987 ja 1995.

Lämsä edusti Suomea kahdessa ulkoratojen ja kahdessa sisäratojen maaottelussa vuosina 1991–1996. Tukholmassa 1991 hän oli viides tuloksella 15,84&nbsp;m ja Helsingissä 1995 neljäs myötätuulituloksella 16,26&nbsp;m. Sisäradoilla hän voitti maaottelun Tampereella 1991 tuloksella 15,78&nbsp;m ja oli neljäs Borlängessä, Ruotsissa 1996 tuloksella 15,68&nbsp;m.

## Vuosittainen kehitys

w = myötätuulitulos
i = hallitulos

## Lähteet
Ruori

**Ruori** on laivan tai muun aluksen ohjaamiseen tarkoitettu ohjauslaite, joka muuttaa peräsimen tai potkurin asentoa. Ruorin kehällä on usein kapuloita.

## Katso myös
* Ohjauspyörä

## Aiheesta muualla
Vesipallo kesäolympialaisissa 1984

**[[Kesäolympialaiset 1984|Vuoden 1984 kesäolympialaisten]] [[vesipallo]]** järjestettiin 1. &ndash; 10. elokuuta 1984. Tämä oli 19. kerta kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 147 osanottajaa 12 eri maasta.

## Mitalistit

## Lopputulokset

## Lähteet
*Sports-Reference: Water Polo at the 1984 Los Angeles Summer Games
Vesipallo kesäolympialaisissa 1988

**[[Kesäolympialaiset 1988|Vuoden 1988 kesäolympialaisten]] [[vesipallo]]** järjestettiin 19. syyskuuta &ndash; 1. lokakuuta 1988. Tämä oli 20. kerta kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 156 osanottajaa 12 eri maasta.

## Mitalistit

## Lopputulokset

## Lähteet
*Sports-Reference: Water Polo at the 1988 Seoul Summer Games
Johann Christian Daniel von Schreber

**Johann Christian Daniel von Schreber** (17. tammikuuta 1739 Weißensee, Thüringen – 10. joulukuuta 1810 Erlangen) oli saksalainen luonnontieteilijä. Hänen tärkein teoksensa oli nisäkkäitä käsittelevä, 1774 julkaistu *Die Säugetiere in Abbildungen nach der Natur mit Beschreibungen*. Hänet valittiin elinaikanaan muun muassa Ruotsin kuninkaallisen tiedeakatemian jäseneksi.

Von Schreberin nimeämien kasvien tieteellisen nimen perässä käytetään nimen jälkeen liitettävää auktorilyhennettä **Schreb.**. Hän kuvasi tieteelle uusina lajeina erityisesti nisäkkäitä. Sen lisäksi hän kuvasi myös kasvi- ja hyönteislajeja. Tunnettuja nisäkäslajeja, jotka von Schreber kuvasi ensimmäisenä ovat esimerkiksi: minkki, norppa, skunkki eli haisunäätä, amerikansaukko, metsämyyrä, isolepakko, husaarimarakatti, metsäkissa, gepardi, amerikanilves, servaali, onsilla ja karakali.

Von Schreberin kunniaksi on nimetty ainakin seinäsammal (*Pleurozium schreberi*).

## Lähteet
Charlotte-Douglasin kansainvälinen lentoasema

**Charlotte/Douglasin kansainvälinen lentoasema** on julkinen lentoasema Charlottessa Pohjois-Carolinassa. Lentoasema on nimetty entisen Charlotten pormestarin Ben Elbert Douglasin mukaan. Vuonna 2019 se oli Yhdysvaltain 10. vilkkain lentoasema matkustajamäärissä mitattuna, jolloin sitä käytti 50 miljoonaa matkustajaa.

## Lentoyhtiöt
* Air Canada
* American Airlines
* Delta Airlines
* JetBlue Airways
* Southwest Airlines
* United Airlines

## Lähteet

## Aiheesta muualla

* Charlotte Douglas International Airport  
*
Vesipallo kesäolympialaisissa 1992

**[[Kesäolympialaiset 1992|Vuoden 1992 kesäolympialaisten]] [[vesipallo]]** järjestettiin 1. &ndash; 9. elokuuta 1992 Barcelonassa. Tämä oli 21. kerta kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 152 osanottajaa 12 eri maasta.

## Mitalistit

## Lopputulokset

## Lähteet
*Sports-Reference: Water Polo at the 1992 Barcelona Summer Games  
*Waterpolo Men: Olympic Games 1992 at Barcelona (spa)
Helttamesitti

**Helttamesitti** (*Neodrepanis coruscans*) on Madagaskarin kotoperäinen varpuslintu, joka elää saaren itäosassa. Richard Bowdler Sharpe kuvaili lajin holotyypin Madagaskarista 1875.

## Lähteet
Latvusmesitti

**Latvusmesitti** (*Neodrepanis hypoxantha*) on Madagaskarin kotoperäinen varpuslintu. Se elää laikuittain saaren itäosan sademetsävyöhykkeessä. Finn Salomonsen kuvaili lajin holotyypin Antananarivon itäpuolelta 1933.

## Lähteet
Ruusuja hopeamaljassa

**Ruusuja hopeamaljassa** on iskelmälaulaja Erkki Junkkarisen albumi, joka julkaistiin Pohjoismaisen Sähkön Blue Master -levymerkillä vuonna 1975. Albumista tuli suurmenestys, ja sille myönnettiin ensimmäinen Suomessa jaettu platinalevy vuonna 1976. *Ruusuja hopeamaljassa* pysyi kymmenen Suomessa eniten myydyn albumin listalla lähes vuoden ajan, toukokuusta 1975 huhtikuuhun 1976, saavuttamatta kuitenkaan kertaakaan ensimmäistä sijaa. Albumi on myynyt näihin päiviin mennessä 115 000 kappaletta. Vuonna 2005 se oli Suomen kaikkien aikojen myydyimpien kotimaisten albumien tilastossa 31. sijalla. 

Albumin nimikappaleen olivat levyttäneet aiemmin sekä Eugen Malmstén että Junkkarinen itse nimellä Ruusut hopeamaljassa. Levyn viimeinen kappale, valssi ”Hopeahääpäivänä” on uusi versio Junkkarisen uran alkuvuosien menestyksestä. Levyn kappaleista ”Ruusuja hopeamaljassa” ja ”Hopeahääpäivänä”, ”Annabella” ja ”Pieni hetki” sekä ”Tango Nocturno” ja ”Sinun kanssasi tähtisilmä” on julkaistu myös erikseen singlelevyillä. *Ruusuja hopeamaljassa / Hopeahääpäivänä* -singlelevyä myytiin 20&nbsp;000 kappaletta, mikä sekin oli varsin hyvä saavutus; erikoinen piirre kuitenkin on, että myydyimpien singlelevyjen tilastossa se nousi parhaimmillaan vasta seitsemännelle sijalle kesäkuussa 1975.

## Kappaleet
A-puoli:
# 
# 
# 
# 
# 
# 

B-puoli:
#
# 
# 
# 
# 
# 

## Lähteet
*
### Viitteet
Kaislasirkkalintu

**Kaislasirkkalintu** (*Locustella pryeri*), myös *Megalurus pryeri*, eli aiemmalta nimeltään **idänkaislakerttunen** on itäaasialainen varpuslintu. Sen elinympäristö käsittää Japanin Honshun pohjois- ja itäosat (nimialalaji *pryeri*), sekä Itä-Kiinan, Mongolian itäisimmän kolkan, sekä Venäjän kaakkoisnurkan Primorjen aluepiirin (alalaji *sinensis*). Henry Seebohm kuvaili lajin holotyypin Tokiosta 1884.

## Lähteet
Kaislakerttunen

**Kaislakerttunen** (*Cincloramphus timoriensis*) on Kaakkois-Aasiassa ja Oseaniassa elävä varpuslintu. Sen elinympäristö ulottuu Filippiineiltä Indonesian kautta Papua-Uuteen-Guineaan ja Australian pohjois- ja itäosiin. Siitä tunnetaan 10 alalajia. Alfred Russel Wallace kuvaili lajin holotyypin Timorista 1864.

## Lähteet

]
Vesipallo kesäolympialaisissa 1996

**[[Kesäolympialaiset 1996|Vuoden 1996 kesäolympialaisten]] [[vesipallo]]** järjestettiin 20. &ndash; 28. heinäkuuta 1996 Atlantassa. Tämä oli 22. kerta kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 152 osanottajaa 12 eri maasta.

## Mitalistit

## Lopputulokset

## Lähteet
*Sports-Reference: Water Polo at the 1996 Atlanta Summer Games  
*Waterpolo Men: Olympic Games 1996 at Atlanta (usa)
Miri Miettinen

**Kari Ilmari Miri Miettinen** (s. 22. elokuuta 1960) on suomalainen rumpali. Parhaiten hänet tunnetaan vuonna 1980 perustetusta Broadcast pop-yhtyeestä ja vuonna 1987 perustetusta Gringos Locos rock-yhtyeestä. Miettinen on sittemmin soittanut sessiorumpalina tv:ssä, teattereissa, viihdeorkestereissa ja muissa kokoonpanoissa sekä levyttänyt yli 1&nbsp;500 kappaletta. Hän on mm. Ben Granfelt Band -yhtyeen vakituinen jäsen.

## Ura

Miri Miettinen aloitti rumpujensoiton 8-vuotiaana Varkauden Musiikkiopistossa. 1970-luvulla Miettinen opiskeli mm. Oulunkylän Pop-Jazz Opistossa Kauko Saaren oppilaana, Helsingin Konservatoriossa sekä Sibelius-Akatemian Sotilasmusiikkiosastolla. Vuosina 1980-87 Miettinen levytti ja keikkaili Broadcast-yhtyeen rumpalina sekä oli mukana voittamassa Battle of The Bands -kilpailua Englannin Prestonissa 1983.

Vuonna 1986 Miettinen opiskeli New Yorkin Drummers Collective -oppilaitoksessa mm. Dave Wecklin oppilaana. Seuraavana vuonna Miettinen liittyi Gringos Locos -yhtyeeseen, joka teki seitsemän albumin sopimuksen monikansallisen Polygram-levy-yhtiön kanssa. Yhtye esiintyi ensimmäisenä suomalaisena rock-yhtyeenä Lontoon Wembley-areenalla sekä teki kiertueita USA:ssa ja Euroopassa aina vuoteen 1991 saakka.

Vuonna 1992 Miettinen valmistui Los Angelesin Hollywoodissa kurssinsa parhaana oppilaana maineikkaan Musicians Institute -koulun P.I.T. (Percussion Institute of Technology) -linjalta. Vuodesta 1993 lähtien Miettinen on levyttänyt ja kiertänyt Ben Granfelt Bandin rumpalina. Lisäksi hän on ollut mukana lukuisissa musikaaleissa muun muassa Helsingin Kaupunginteatterissa, Tampereen Teatterissa ja Komediateatteri Arenassa sekä tehnyt musiikkia elokuvaan Kalteva torni.

Miettinen on järjestänyt lukuisia soittoklinikoita ja toiminut myös opettajana muun muassa Helsingin Pop & Jazz Konservatoriossa, Sibelius-Akatemiassa, Otavan opistossa sekä Nilsiän ja Puolangan musiikkileireillä. Lisäksi hän on toimittanut lehtiartikkeleita rumpujen äänittämisestä ja virittämisestä mm. Riffi-lehteen sekä opetusvideoita Rockwayn internet-musiikkikoulun sivuille.

Miettinen toimii puheenjohtajana Suomen rumpaleiden yhdistyksessä DAF ry:ssä.

## Esiintymiset

Miettinen on uransa aikana esiintynyt lukuisten artistien ja yhtyeiden kanssa:

Danny, Kivikasvot, Erja Lyytinen, Laurence Jones, Tapani Kansa, Anneli Saaristo, Markku Aro, Kirka, Pave Maijanen, Maarit ja Sami Hurmerinta, Jore Marjaranta, Laura Voutilainen, Veeti Kallio, Wishbone Ash, Jari Sillanpää, Katri-Helena ja Anneli Mattila.

Hän on työskennellyt seuraavien tunnettujen kapellimestareiden kanssa:

Markku Johansson, Olli Ahvenlahti,  Antti Hyvärinen, Kassu Halonen, Atso Almila, Ossi Runne, Jari Puhakka ja Esa Helasvuo.

## Lähteet

## Aiheesta muualla
*
13753 Jennivirta

**13753 Jennivirta** (väliaikaiselta nimeltään **1998 SY59**) on asteroidivyöhykkeessä sijaitseva asteroidi. Se on nimetty suomalaisen tähtitieteilijän Jenni Virtasen (s. 1975) mukaan.

Asteroidi kiertää Auringon ympäri  (noin ) kiertoradalla, jolla se on lähimmillään 2,73 astronomisen yksikön ja etäisimmillään 3,60 astronomisen yksikön päässä Auringosta. Kirkkauden ja valon heijastumisen perusteella sen läpimitta on noin  &ndash; .

## Lähteet
*Numbered minor planets 

### Viitteet

## Aiheesta muualla
*JPL Small-Body Database Browser: 13753 Jennivirta (1998 SY59)
Sébastien Thinel

**Sébastien Thinel** (s. 24. maaliskuuta 1981 Saint-Jérôme, Québec, Kanada) on kanadalainen jääkiekkoilija. Hän on pelipaikaltaan keskushyökkääjä. Thinel pelaa kaudella 2018–2019 kanadalaisen LHSAO-veteraanisarjan Cornwall Senior Prowlersissa. Hän on tehnyt pitkän uran pohjoisamerikkalaissa alasarjoissa.

Thinel pelasi juniorijääkiekkoa vuosina 1998–2002 QMJHL-liigan Victoriaville Tigresissä, Quebec Rempartsissa ja Drummondville Voltigeursissa. Tämän jälkeen hän siirtyi ammattilaiseksi ja pelasi 12 kautta CHL-liigassa edustaen Odessa Jackalopesia ja Missouri Mavericksiä. Hänet valittiin kaksi kertaa CHL:n arvokkaimmaksi pelaajaksi. CHL-liigan lakkauttamisen jälkeen Thinel jatkoi Mavericksissa ECHL-liigassa vielä kauden 2014–2015.

Thinel on pelannut kolme kautta Euroopassa. Ranskan pääsarjassa 2006–2007 ja 2015–2016 sekä Ison-Britannian pääsarjassa 2016–2017. Kauden 2017–2018 hän pelasi pohjoisamerikkalaisessa LNAH-liigassa.

## Tilastot

## Lähteet

## Aiheesta muualla
* 
*
Pirita (täsmennyssivu)

**Pirita** voi viitata seuraaviin: 

*Pirita, kaupunginosa Tallinnassa
*Piritan luostari, josta kaupunginosa on saanut nimensä
*Piritta ja Pirita, etunimi
*Piritta, ravintola Helsingissä
15760 Albion

**15760 Albion** (väliaikainen tunniste ****) on transneptuninen kohde, jonka löysivät David Jewitt ja Jane Luu vuonna 1992. Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

Kohde on ensimmäinen kääpiöplaneetta 134340 Pluton jälkeen löydetty transneptuninen kohde. Pluto oli löydetty yli 60 vuotta Albionia aikaisemmin eli vuonna 1930. 

Albionin löydyttyä alkoi löytyä useita muita kohteita ja sen jälkeen on löydetty yli tuhat Kuiperin vyöhykkeen kohdetta. Tämä johti Pluton poistamiseen planeettojen joukosta vuonna 2006, kun sen todettiin olevan vain yksi transneptunisista kohteista (Ensimmäisinä löydettyjen asteroidien 1 Cereksen, 2 Pallaksen, 3 Junon ja 4 Vestan kohtalo 1850-luvulla oli hyvin samanlainen). Vaikka Albion ei ole ominaisuuksiltaan kovin merkittävä Kuiperin vyöhykkeen kohde, sen asema ensimmäisenä löydettynä transneptunisena kohteena moneen vuosikymmeneen tekee siitä huomattavan.

## Nimi
Klassisia Kuiperin vyöhykkeen kohteita sanotaan *[[cubewano]]iksi* Albionin väliaikaisen tunnuksen ** mukaan (engl. "*cu be wan*" "qu be one" = quu bee yksi), sillä se oli ensimmäinen löydetty tällaisella kiertoradalla oleva kohde. Tämä on sikäli outoa, koska sitä ei ollut tuolloin edes vielä nimetty. 

Jewitt ja Luu halusivat aluksi antaa kohteelle nimen "Smiley", mutta 1613 Smiley oli jo nimetty, eivätkä he täten voineet antaa löydölleen kyseistä nimeä, ja se jäi pitkään nimeämättömäksi. Albionin virallistettu nimi liittyy cubewanoille tyypilliseen tapaan luomismyytteihin, se on kuitenkin englantilaisen kirjailijan, William Blaken keksimästä mytologiasta, jossa Albion oli alkuperäinen ihminen. 

## Katso myös
* (15836) 1995 DA2
* (612244) 2001 QS322

## Lähteet
*JPL Small-Body Database Browser: 15760 Albion (1992 QB1) 
*IAUC 5611: 1992 QB1 
*Types of Trans-Neptunian Objects 
*
*List of Known Trans-Neptunian Objects 
* Hubble Images of Asteroids Help Astronomers Prepare for Spacecraft Visit 
*What Lurks in the Outer Solar System?   
*When did the asteroids become minor planets?  
*JPL Small-Body Database Browser: 1613 Smiley (1950 SD)  
*Trans-Neptunian Objects 

### Viitteet
The Island of Disco Ensemble

**The Island of Disco Ensemble** on suomalaisen Disco Ensemble-yhtyeen neljäs albumi, joka julkaistiin 26. toukokuuta 2010. Levyn tuotannosta vastasi Lasse Kurki. Albumin kansikuvana on Ryan Browningin maalaus "Birth of an Island". Albumi debytoi julkaisuviikollaan Suomen virallisen listan sijalla 2, ja levyn julkaisua juhlistettiin loppuunmyydyllä Tavastia-klubilla 29. toukokuuta 2010.

*The Island of Disco Ensemble* ilmestyi normaalin CD-levyn ja downloadin ohella myös vinyylilevynä sekä rajoitettuna painoksena julkaistuna kirja+cd-pakettina. Erikoisjulkaisu sisältää 64-sivuisen kirjan, joka käsittää sanoitusten ohella yhtyeen kirjoittamia kertomuksia levyn syntyprosessista, valokuvia, piirroksia, tuottajan, kansitaiteilijan ja graafikon kommentit sekä kaikkien levyn kappaleiden kitaratabulatuurit omassa vihkossaan.

## Kappaleet
#
#
#
#
#
#
#
#
#
#

## Arviot
* Desibeli.net: 
* Imperiumi.net: 7+/10
* Soundi: 
* Rumba: 

## Lähteet
Aurinkokunnan pienkappale

**Aurinkokunnan pienkappale** tai **pienkappale** (engl. *small solar system body*, lyhenne: **SSSB**) on Aurinkoa kiertävä kohde, joka ei ole planeetta tai kääpiöplaneetta. IAU määritteli pienkappaleet planeetan määritelmän ohella vuonna 2006. Alla on lainaus IAU:n vuoden 2006 planeetan määritelmästä alkuperäiskielellään englanniksi.

Suomeksi käännetty versio:

Käytännössä määritelmä tarkoittaa sitä, että kaikki epäsäännöllisen muotoiset kappaleet (kappaleet, joiden painovoima ei riitä muokkaamaan niitä pyöreiksi) ovat pienkappaleita, jos ne kiertävät suoraan Aurinkoa eli eivät ole kuita.

Määritelmä erottelee asteroidit ja transneptuniset kohteet, jotka ovat pikkuplaneettoja. Asteroidi-nimityksen voikin katsoa viittaavan vain Aurinkokunnan sisäosien pikkuplaneettoihin. Suuri osa asteroideista ja ulommista pikkuplaneetoista, kuten TNO:ista, on juuri pienkappaleita, mutta ne, jotka ovat muodoltaan pyöreitä, luetaan kääpiöplaneettoihin. Suurimmat pikkuplaneetat luetaan siis kääpiöplaneetoiksi ja pienemmät pienkappaleiksi.

Pikkuplaneettojen lisäksi määritelmä myös periaatteessa jakaa komeetat samalla tavoin, mutta Aurinkokunnassamme ei tunneta vielä yhtään komeetaksi luokiteltua kappaletta, joka täyttäisi kääpiöplaneetan määritelmän; siksi määritelmässä sanotaankin komeettojen kuuluvan pienkappaleisiin, eikä että suurin osa komeetoista kuuluu pienkappaleisiin. Komeetat ja pikkuplaneetat numeroidaan vieläkin eri tavoin. Pienet kuut, jotka eivät ole painovomansa pyöristämiä, eivät eroa pienkappaleista fyysisten ominaisuuksiensa vuoksi vaan siten, että ne eivät kierrä suoraan Aurinkoa vaan jotain muuta Aurinkokunnan kappaletta, kuten planeettaa, kääpiöplaneettaa tai pienkappaletta.

## Pienkappaleiden ryhmittely
*kaikki pikkuplaneetat, jotka eivät ole kääpiöplaneettoja
**asteroidit: päävyöhyke (paitsi 1 Ceres), NEA:t, Marsin radan leikkaajat, Jupiterin - Maan - ja Marsin troijalaiset
**kentaurit, damocloidit ja Neptunuksen troijalaiset
**transneptuniset kohteet eli TNO:t: Kuiperin vyöhyke (paitsi 134340 Pluto, 136108 Haumea, ja 136472 Makemake), Hajanainen kiekko (paitsi 136199 Eris), Oortin pilvi
*kaikki komeetat
*meteoroidit ja planeettainvälinen avaruuspöly

## Katso myös

*Mikrometeoroidi
*Kuut

## Lähteet
*IAU Definition of a Planet in the Solar System 
*Pluto and the Developing Landscape of Our Solar System 
*IAU 2006 General Assembly: Result of the IAU Resolution votes 
*IAU Minor Planet Center 
*Dwarf Planets and their Systems
Piritan luostari

**Piritan luostari**  () oli luostari nykyisessä Piritan kaupunginosassa Tallinnassa. Birgittalaiset rakennuttivat Pyhän Birgitan mukaan nimetyn luostarin 1400-luvun alussa ja sen suuri kirkko valmistui vuonna 1436. Luostari raunioitui Liivinmaan sodan aikana ja vuonna 2001 avattu uusi birgittalaisluostari toimii uusissa tiloissa kirkon raunioiden lähellä.

## Historia

Birgittalaiset olivat ruotsalaisen mystikon Birgitta Birgersdotterin perustama sääntökunta, joka levisi myös Viroon. Ruotsissa birgittalaisilla oli luostari Vadstenassa, josta tallinnalaiset kauppiaat pyysivät 1300- ja 1400-luvun vaihteessa lupaa rakennuttaa oma luostarinsa Tallinnan itäpuolelle. Lupa järjestyi ja luostarin rakennustyöt alkoivat Liivinmaan ritarikunnan omistamalla maalla vuonna 1407. Luostarin rakennuspaikka oli vesiväylän varrella, joka nimettiin sittemmin Birgitan mukaan Piritajoeksi. Luostarin rakennushanke alkoi nihkeästi Tallinnan kaupunginraadin valittaessa ritarikunnan suurmestarille vuonna 1413, että meren lähelle rakennettavasta luostarista saattaisi autonomisena yhteisönä tulla kaupunkia uhkavien ainesten, kuten merirosvojen tukikohta. Tallinnalaiset pelkäsivät myös lahjoitusten ja testamenttien virtaavan tulevaisuudessa kaupungin kirkkojen sijaan uudelle luostarille. Hankkeen vastustus laantui kuitenkin ilmeisesti myöhemmin ja luostarin suuri kirkko vihittiin käyttöön vuonna 1436. 

Luostarin ensimmäiset pyhäinjäännökset tuotiin Vadstenasta, josta saapui myös ruotsalaisen luostarin nais- ja miesjäseniä opettamaan virolaisille konventeille birgittalaisia luostarisääntöjä. Tallinnan raati ehdotti luostarin sulkemista vuonna 1560, jotta vihollinen ei voisi käyttää sitä tukikohtanaan Liivinmaan sodan aikana. Vuonna 1564 luostaria hävitti tulipalo ja vuonna 1575 venäläiset joukot veivät osan sen nunnista Venäjälle ryöstäen samalla luostarin asuinrakennukset. Vuonna 1577 Iivana Julman joukot hävittivät luostarin kokonaan. Luostarin rauniot olivat sittemmin tyhjillään, vaikkakin niitä käytettiin ilmeisesti jonkin aikaa suuren Pohjan sodan aikana. 1600-luvulla luostarin mailla toimi hautausmaa, jota käytettiin aina 1900-luvun alkuun saakka. Paikan nykyinen birgittalaisluostari aloitti toimintansa vanhan kirkon raunioiden vieressä syyskuussa 2001.

## Rakennukset

Piritan luostarin ytimen muodosti nykyisin raunioitunut 1&nbsp;360 neliömetrin kirkko. Luostaria rakennettaessa kirkosta oli alun perin tarkoitus tulla basilika, jossa oli korkea keskilaiva ja matalammat sivulaivat. Alkuperäisestä suunnitelmasta luovuttiin, koska sitä pidettiin kuitenkin lopulta liian koreilevana ja tämän ei uskottu olevan Jumalan mieleen. Piritan luostarin kirkosta tuli lopulta Vadstenan luostarin kaltainen hallikirkko. Kirkon sisämitat ovat 24×56 metriä ja sen koko pinta-ala on 1&nbsp;360 neliömetriä. Kirkko jakautui kahtia kahteen yhtä suureen osaan, joista toinen toimi kansankirkkona ja toinen luostarin käytössä.

## Lähteet

## Aiheesta muualla

* Luostarin sivusto
Marko Leino (kolmiloikkaaja)

**Marko Tapani Leino** (s. 14. huhtikuuta 1971 Vantaa) on entinen suomalainen kolmiloikkaaja. Hän edusti Puistolan Pyryä ja Viipurin Urheilijoita ja häntä valmensivat Pauli Tammela ja Jukka Lahtinen.

Leino voitti kolmiloikan Suomen-mestaruuden Tampereella 1996. Lisäksi hän saavutti SM-hopeaa Mikkelissä 1993, Tuusulassa 1994, Lappeenrannassa 1997 ja Oulussa 1998. Sisäratojen SM-kisoissa hän saavutti kultaa vuonna 1994 ja pronssia vuonna 1997.

Leino edusti Suomea viidessä ulkoratojen ja yhdessä sisäratojen maaottelussa vuosina 1993–1998. Hänen ennätyksiään ovat 16,24&nbsp;m kolmiloikassa vuodelta 1996 (16,28&nbsp;m myötätuulessa 1994) ja 706&nbsp;cm pituushypyssä vuodelta 1992 (733&nbsp;cm myötätuulessa 1992 ja 720&nbsp;cm sisäradoilla 1990).

## Vuosittainen kehitys

w = myötätuulitulos
i = hallitulos

## Lähteet
Ben Granfelt Band

**Ben Granfelt Band** (BGB) on suomalainen blues-rock-yhtye, joka perustettiin Helsingissä 1993. Kitaristi-laulaja Ben Granfeltin nimeä kantava yhtye on julkaissut kymmenen albumia ja kiertänyt klubeja ja festivaaleja Suomessa, Isossa-Britanniassa, Saksassa, Yhdysvalloissa, Itävallassa, Sveitsissä sekä Yhdistyneissä arabiemiirikunnissa, jossa he ovat esiintyneet Abu Dhabi- ja Dubai Jazz -festivaaleilla. BGB:n viimeisin albumi *Kaleidoscope* ilmestyi Suomessa 4. helmikuuta 2009 ja muualla Euroopassa myöhemmin samana keväänä. 

## Jäsenet
* Ben Granfelt – kitara ,laulu
* Miri Miettinen – rummut, laulu
* John Vihervä – basso, laulu
* Robert Engstrand – koskettimet, laulu

### Entiset jäsenet
* Kasper Mårtenson – koskettimet
* Kari Leppälä – basso
* Ako Kiiski – basso, laulu
* Lauri Porra – basso, laulu
* Anssi Växby – basso, laulu
* Harri Rantanen – basso, laulu

### Sessiomuusikot
* Tero Pennanen – koskettimet
* Pekka Gröhn – koskettimet
* Abdissa ”Mamba” Assefa – koskettimet
* Petri Korpela – perkussiot

## Diskografia
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Ben Granfelt Bandin virallinen sivusto
* Ben Granfelt Bandin Myspace-sivusto
* Ben Granfelt Bandin Facebook-profiili
Derek Hahn

**Derek Hahn** (s. 27. joulukuuta 1977 Elmira, Ontario, Kanada) on kanadalainen ammattilaisuransa päättänyt jääkiekkoilija. Hän oli pelipaikaltaan keskushyökkääjä ja pelasi merkittävän osan urastaan Saksassa. Hän voitti urallaan Saksan mestaruuden kerran.

Hahn pelasi vuosina 1998–2001 Rochester Institute of Technology -yliopiston jääkiekkojoukkueessa, minkä jälkeen hän siirtyi ammattilaiseksi. Kaudeksi 2002–2003 Hahn siirtyi CHL:n Amarillo Gorllasiin, jossa pelasi vuoteen 2007 asti. CHL:ssä hänet valittiin vuonna 2003 kauden parhaaksi tulokkaaksi. Kaudella 2005–2006 hän teki sarjassa eniten tehopisteitä ja hänet valittiin sarjan parhaaksi pelaajaksi ja tähdistökentälliseen.

Hahn pelasi kaudella 2006–2007 Amarillon lisäksi Tanskan pääsarjan Rødovre IK:ssa. Hän siirtyi kaudeksi 2007–2008 Saksan DEL-liigan Frankfurt Lionsiin, jossa hän pelasi kolme kautta. Kauden 2010–2011 Hanh pelasi Straubing Tigersissa. Seuraavat neljä kautta Hahn edusti ERC Ingolstadtia. Kaudeksi 2015–2016 hän siirtyi itävaltalaiseen HC Innsbruckiin.

## Tilastot

## Lähteet
* 
* 
* centralhockeyleague.com: CHL Award Winners 
* DEL.org: Statistiken – Nr. 39 Derek Hahn
Janne Kinnunen (yleisurheilija)

**Janne Kristian Kinnunen** (s. 18. elokuuta 1970 Viitasaari) on suomalainen kaupunginjohtaja ja vuosina 1990–1997 kansallisella tasolla kilpaillut yleisurheilija. Vuodesta 2023 alkaen hän toimii Mikkelin kaupunginjohtajana. Aiemmin hän on työskennellyt Taivalkosken kunnanjohtajana, Saarijärven kaupunginjohtajana sekä synnyinpaikkakuntansa Viitasaaren kaupunginjohtajana 2014–2022.

## Tausta
Kinnunen on koulutukseltaan kasvatustieteiden maisteri. Hän toimi Taivalkosken kunnanjohtajana ja sen jälkeen vuosina 2008–2013 Saarijärven kaupunginjohtajana. Vuosina 2014–2022 hän toimi Viitasaaren kaupunginjohtajana, ja Mikkelin kaupunginjohtajaksi hänet valittiin vuonna 2022.

## Urheilu-ura
### Saavutuksia
Urheilijana Kinnusen päälajina oli kolmiloikka. Hän edusti Viitasaaren Viestiä ja Lahden Ahkeraa ja häntä valmensivat Jorma Kemppainen ja Tuomas Sallinen.

Kinnunen saavutti SM-hopeaa kolmiloikassa Lapualla 1995 tuloksella 16,16&nbsp;m. Sisäratojen SM-kisoissa hän saavutti kultaa vuonna 1996 tuloksella 15,96&nbsp;m. Hän sijoittui kahdeksanneksi 100 metrin juoksussa Tampereella 1996.

Kinnunen edusti Suomea yhdessä ulkoratojen (1995) ja yhdessä sisäratojen maaottelussa (1996). Hänen ennätyksiään ovat 16,21&nbsp;m kolmiloikassa vuodelta 1996 (16,31&nbsp;m myötätuulessa samana vuonna), 729&nbsp;cm pituushypyssä vuodelta 1992 sekä 10,66&nbsp;s 100 metrillä vuodelta 1995.

### Vuosittainen kehitys kolmiloikassa

w = myötätuulitulos
i = hallitulos

## Yksityiselämä
Kinnunen meni naimisiin juoksija Monika Kinnusen (o.s. Rönnholm) kanssa 5. lokakuuta 1996. Heillä on kolme lasta. Pari on sittemmin eronnut.

## Lähteet
Clover Studio

**Clover Studio** oli itsenäinen japanilainen pelitalo, jota rahoitti Capcom. Clover Studio teki *[[Viewtiful Joe]]n* käännöksen PlayStation 2:lle, kehitti *[[Viewtiful Joe 2]]:n* Nintendo GameCubelle ja PlayStation 2:lle sekä *[[Ōkami]]n* ja *[[God Hand]]in* PlayStation 2:lle. Pelitalon nimi "Clover" (apila) on oletettavasti lyhenne "luovuuden rakastajasta" (*c*reativity *lover*); Kuitenkin uudemmassa Insert Creditin haastattelussa Cloverin toimitusjohtaja Atsushi Inaba kertoi, että Clover muodostuu japanilaisista tavuista *mi* ("kolme") ja *ba* ("lehti"), jotka puolestaan poimittiin Shinji *Mi*kamin ja Atsushi Ina*ba*n nimistä. 

12. lokakuuta 2006 Capcomin hallitus päätti, että Clover Studio lakkautetaan. Lakkautus tapahtui maaliskuun 2007 lopussa.  *God Hand* oli viimeinen peli jonka Clover Studio kehitti.

Osa Cloverin entisistä työntekijöistä perusti Seeds inc.:n vuonna 2007, joka lokakuussa fuusioitui ODD Incorporatedin kanssa muodostaen Platinum Gamesin.

## Clover Studion kehittämät pelit
**[[Viewtiful Joe]]* - (2003) (PlayStation 2, käännös GameCube-versiosta)
**[[Viewtiful Joe 2]]* – (2004) (GameCube ja PlayStation 2)
**[[Viewtiful Joe: Red Hot Rumble]]* – (2005) (GameCube)
**[[Viewtiful Joe: Double Trouble!]]* – (2005) (Nintendo DS)
**[[Viewtiful Joe: Red Hot Rumble]]* – (2006) (PlayStation Portable)
**[[Ōkami]]* – (2006) (PlayStation 2)
**[[God Hand]]* – (2006) (PlayStation 2)

## Katso myös
* Capcom
* Platinum Games

## Lähteet

## Aiheesta muualla
* Profiili MobyGamesissä 
*IGN:n artikkelit aiheesta  
*Gamespotin artikkeli Colverin perustamisesta 
*GameGossip.comin lehdistöjulkaisu Cloverin perustamisesta 
*Capcomin lehdistöjulkaisu Cloverin sulkemisesta  
*Clover Studion viimeinen haastattelu 1UP:ssa
Bristolinlahti

**Bristolinlahti** (, Keski-Alaskan jupikiksi *Iilgauaq*) on itäisin osa Beringinmerta Alaskan lounaisosassa. Lahti suustaan on 400 kilometriä pitkä ja 290 leveä. Tärkeimmät Bristolinlahteen laskevista joista ovat Cinder, Egegik, Igushik, Kvichak, Meshik, Nushagak, Naknek, Togiak ja Ugashik.

Verraten matalan Bristolinlahden vuorovesivaihtelut ovat Yhdysvaltain suurimpia. Nugshagakinlahdella ja Kvichakinlahdella vuorovesierot ovat 9,9 metriä, eli maailman kahdeksanneksi suurimmat. Vuorovesien lisäksi Bristolinlahden matalikot ja hiekkasärkät tekevät merenkulusta vaarallisen, etenkin lahdella tavanomaisten voimakkaiden tuulien aikana. Bristolinlahti on Beringinmeren matalinta aluetta ja täten yksi vaarallisimmista merialueista suurille aluksille. 

Bristolinlahti on maailman suurin punalohen nousualue. Punalohen lisäksi lahteen laskeviin jokiin nousevat lohilajeista: kuningaslohi, hopealohi, koiralohi, kyttyrälohi ja kirjolohi.

Bristolinlahtea on tutkinut muun muassa James Cook, joka nimesi sen Augustus Herveyn, kolmannen Bristolin jaarlin mukaan.

## Lähteet

## Aiheesta muualla

*Maailman suurin apaja, Marco Casagrande
Cracktro

**Cracktro** (lyhenne sanoista **crack intro**), myös pelkkä **intro** ja toisinaan englanniksi *loader* eli "lataaja", on luvattomasti levitettyihin tietokoneohjelmistoihin, usein peleihin, lisätty intro, pienimuotoinen audiovisuaalinen esitys.

Kun jokin ryhmä tai yksittäinen henkilö murtaa eli *kräkkää* ohjelmiston kopiointisuojauksen helpottaakseen sen luvatonta jakelemista, se/hän yleensä lisää ohjelman alkuun pienen ohjelmapätkän, cracktron, joka toimii eräänlaisena murtajan puumerkkinä. Kun joku sitten saa käsiinsä tällaisen "kräkätyn" version jostain ohjelmasta ja käynnistää sen, ensimmäinen asia, jonka hän näkee, on yleensä murtajan lisäämä cracktro. Cracktrot sisältävät tyypillisesti ainakin murtajan logon, erilaisia tervehdyksiä tai muita viestejä muille samanlaista toimintaa harrastaville ryhmille tai henkilöille (perinteisesti erilaisten vieritystekstien, "skrollitekstien" muodossa), mahdollisesti muita graafisia efektejä (klassinen esimerkki on intron taustalla vierivä tähtikenttä) ja taustamusiikkia (usein chiptune-tyylistä).

Ensimmäiset "cracktrot" ilmestyivät 1980-luvun alussa. Todella suosittuja niistä tuli todennäköisesti Commodore 64:llä 1980-luvun puolivälissä ja jälkipuoliskolla. Runsaasti cracktroja on siitä lähtien tehty myös muille laitealustoille: muun muassa Amigalle, IBM PC -yhteensopiville tietokoneille ja todennäköisesti Atari ST:lle. Varhaisemmissa, 1980-luvun ja 1990-luvun alun cracktroissa huomionarvoista on se, että ne pitkälti synnyttivät nykyisen demoskenen: ne loivat pohjan varsinaisille tietokonedemoille, digitaaliselle taidemuodolle, joka on olemassa itsensä vuoksi eikä niinkään enää osana kräkkäyskulttuuria.
 
## Katso myös
* Traineri

## Aiheesta muualla
* Intros.c64.org &ndash; Commodore 64 -cracktroja 
* Www.cracktros.org &ndash; Amiga-cracktroja 
* PC-cracktroja Defacto2-sivustolla  
* Cracktroja Pouet.net-sivustolla
Oskar Freysinger

**Oskar Freysinger** (s. 12. kesäkuuta 1960) on sveitsiläinen poliitikko, joka edustaa Sveitsin kansanpuoluetta (UDC).

## Elämäkerta

Freysinger opiskeli saksankielisessä koulussa Sionissa. Myöhemmin hän opiskeli saksalaista kirjallisuutta ja filosofiaa sekä ranskankielistä kirjallisuutta ja sai loppututkinnon 1985.

Freysinger on opettanut Lycée-Collège de la Plantassa vuodesta 1987.

Vuodesta 1997 vuoteen 2001 hän kuului Sveitsin kristillisdemokraattiseen puolueeseen.

Hän oli Sveitsin kansanpuolueen kansanedustajana vuodesta 2003 vuoteen 2015.

## Lähteet

## Aiheesta muualla
* Freysingerin kotisivut
Sami Hilvo

**Sami Hilvo** (s. 14. maaliskuuta 1967 Helsinki) on suomalainen kirjailija ja kääntäjä.

Hilvon esikoisteos *[[Viinakortti (kirja)|Viinakortti]]* otettiin myönteisesti vastaan, ja sitä on luonnehdittu hienoksi romaaniksi. *Viinakortti* oli myös Helsingin Sanomien kirjallisuuspalkintoehdokkaana ilmestymisvuotenaan 2010. *Viinakortin* saksannos *Die Schnapskarte* ilmestyi vuonna 2012. Romaanista dramatisoitu näytelmä *Viinakortti* sai ensi-iltansa 19. marraskuuta 2013. 

Vuonna 2012 ilmestyi Hilvon toinen romaani *Rouva S.*, joka vie tuhannen vuoden takaiseen Kiotoon ja 2000-luvun Tokioon. *Rouva S.* oli ehdokkaana vuonna 2012 perustetun Tulenkantaja-kirjallisuuspalkinnon saajaksi.

Elokuussa 2016 ilmestyi Hilvon kolmas romaani *Pyhä peto* ja se sai Tampereen kaupungin kirjallisuuspalkinnon samana vuonna.

Syyskuussa 2020 ilmestyi Hilvon neljäs romaani *Lajityypillistä käyttäytymistä,* joka on runsas romaani poikkeuksellisesta perheestä ja siitä, miten hienovaraisesti ja väkivaltaisesti sukupuolta määritellään ja korostetaan.

## Teokset
* 
* 
* 
* 
; Novelli
* Rintakarvariviera, lehdessä *[[Parnasso]]* 5/2023 s. 54

## Lähteet

## Aiheesta muualla
* Sami Hilvo Tammen sivustolla
* Sami Hilvon blogi
* Pyhä peto , lukunäyte kustantajan sivuilla
* Lajityypillistä käyttäytymistä , lukunäyte kustantajan sivuilla
* Sami Hilvo: Viinakortti Yleisradion Elävässä arkistossa.
Matthias Maucksch

**Matthias Maucksch** (s. 11. kesäkuuta 1969 Dresden) on saksalainen jalkapallovalmentaja ja entinen puolustaja. Kesäkuusta 2019 lähtien hän on toiminut Union Fürstenwalden päävalmentajana.

## Ura
### Pelaajana
Maucksch aloitti jalkapalloilijan uransa Dynamo Dresdenin juniorijoukkueessa vuonna 1976 ja nousi edustusmiehistöön 1987. Hän voitti kaksi DDR:n mestaruutta ennen Saksan jälleenyhdistymistä. Maucksch jatkoi Dynamossa esiintyen 118 ottelussa Bundesliigassa, josta seura putosi kauden 1994–1995 jälkeen. 

Putoamisen jälkeen Maucksch siirtyi 2. Bundesliigassa pelaavaan VfL Wolfsburgiin, jota edusti kaksi kautta. Maucksch oli mukana Wolfsburgin nousujuhlissa keväällä 1997, mutta jätti joukkueen samana kesänä siirtyen VfB Leipzigiin. Hän palasi vielä pääsarjassa pelanneeseen 1. FC Nürnbergiin 1998, mutta ei onnistunut vakiinnuttamaan paikkaansa seurassa ja siirtyi epäonnistuneen kauden jälkeen Energie Cottbusiin. Myös kausi Energiessä jäi vaatimattomaksi ja Maucksch siirtyi amatööriseura FV Dresdeniin. Hän lopetti uransa amatööriseura VfL Pirna-Copitzissa 2006.

Maajoukkuetasolla Maucksch edusti DDR:ää yhdessä maaottelussa Ranskaa vastaan vuonna 1990. 

### Valmentajana
Valmennusuransa Maucksch aloitti vuonna 2007 Döbelner SC:n päävalmentajana. Saman vuoden lokakuussa hän siirtyi Dynamo Dresdenin organisaatioon II-joukkueen päävalmentajan tehtäviin. Hän johdatti Dynamon II-joukkueen Landesliga Sachsenin ja Sachsenpokalin mestariksi vuonna 2009.

Maucksch nousi lokakuussa 2009 Dynamo Dresdenin edustusjoukkueen päävalmentajaksi alankomaalaisen Ruud Kaiserin potkujen jälkeen. Hänen johdollaan Dynamo nousi 3. Ligan putoamiskamppailusta kahdenneksitoista. Kesäkuussa 2010 hän allekirjoitti jatkosopimuksen vuoteen 2012. Kaudella 2010/11 Dynamo Dresden paransi otteitaan ja nousi lähemmäs 3. Ligan kärkisijoja. Maucksch sai kuitenkin potkut tehtävistään huhtikuussa 2011. Runsas kuukausi myöhemmin seura nousi 2. Bundesliigaan.

Maucksch palasi valmennustehtäviin kesäkuussa 2018 3. Ligan Sportfreunde Lotten päävalmentajana. Hän sai kuitenkin potkut jo elokuussa 2018, kun Lotte oli aloittanut kautensa neljällä tappiolla. Tammikuussa 2019 Mauckschin ura jatkui BFC Dynamon päävalmentajana.

## Saavutukset

### Meriitit pelaajana
* DDR:n mestaruus (2): 1989, 1990
* FDGB-Pokal: 1990

### Meriitit valmentajana
* Landesliga Sachsen: 2009
* Sachsenpokal: 2009

## Lähteet
Egegikjoki

**Egegikjoki** sijaitsee Alaskassa. Se laskee Alaskan niemimaalla sijaitsevasta Becharofin järvestä kohti länttä Beringinmeren Bristolinlahteen Egegiklahden kautta. Joen varrella sijaitsee Egegikin kaupunki.
Western Daily Press

**Western Daily Press** on lounaisenglantilainen sanomalehti, joka ilmestyy pääasiassa Gloucestershiressä, Wiltshiressä ja Somersetissä sekä Bathin ja Koillis-Somersetin metropolialueet ja Bristolissa. Lehteä julkaistaan maanantaista lauantaihin. Sen lukijoista enemmistö asuu pienissä kunnissa tai kylissä, ja lehti käsitteleekin vahvasti maatalouteen ja maaseutuun liittyviä asioita. *Western Daily Press* julkaisee paljon myös erikoisia tarinoita, jotka eivät muuten päätyisi julkaistavaksi.

Skotlantilainen liikemies Peter Stewart Macliver ja toimittaja Walter Reid perustivat lehden, ja sen ensimmäinen numero julkaistiin 1. kesäkuuta 1858. Macliver perusti myös *[[Bristol Evening Post]]* ja *[[Bristol Observer]]* -lehdet.

Bristol United Press osti Western Daily Press -lehden vuonna 1959. Myöhemmin Daily Mail and General Trust -yritys, joka julkaisee myös *[[Daily Mail]]ia* ja on nykyään osa Northcliffe Groupia, osti Briston United Pressin. Kuten monet muutkin brittiläiset lehdet, *Western Daily Press* on joutunut taistelemaan laskevaa levikkiä vastaan jo muutaman viime vuoden ajan, ja sen nykyinen levikki on alle 33 000 päivässä. Tämä on varsinkin Western Daily Pressin ongelma, sillä sen levikkialue on laaja ja jakelukustannukset ja paikallisten toimittajien ylläpito on suhteettoman kallista.

Vuonna 2005 Bristol United Press aloitti säästötoimenpiteet lomauttamalla osan työntekijöistään ja jakamalla resursseja eri lehtien kesken. Toimittajien kansallinen liitto on kritisoinut näitä leikkauksia sanoen, että laskevasta levikistä huolimatta lehdet voisivat edelleen pysyä kannattavina mainostulojen avulla, ja että yrityksen huono talous johtuu osakkeenomistajien epärealistisista odotuksista.

Toukokuussa 2009 ilmoitettiin, että Western Daily Press ja Bristol Evening Post siirrettäisiin Bristolista Oxfordshireen, mikä on aiheuttanut ongelmia jakelussa laajan levikkialueen, minkä takia jakelu kauemmas lounaaseen on lopetettu.

## Aiheesta muualla
*Lehden virallinen nettisivu
Ruud Kaiser

**Ruud Kaiser** (s. 26. joulukuuta 1960 Amsterdam) on alankomaalainen jalkapallovalmentaja ja entinen hyökkääjä. 

## Ura pelaajana
Kaiser aloitti pelaajauransa AFC Ajaxin organisaatiossa, mutta ei onnistunut vakiinnuttamaan paikkaansa pelaavassa kokoonpanossa. Hän edusti joukkuetta yhdeksässä Eredivisie-ottelussa 1978–80, kunnes siirtyi belgialaiseen Royal Antwerpeniin. Hän onnistui debyyttikaudellaan belgialaisseurassa hyvin ja iski kauden aikana 10 maalia. Hän siirtyi 1981 Coventry Cityyn, mutta Englannin valloitus ei sujunut hyvin ja 1982 Kaiser jatkoi uraansa ranskalaisessa OGC Nicessä. 

Kahden Ranskassa vietetyn kauden jälkeen Kaiser palasi kotimaahansa FC Den Boschin joukkueeseen. Hän edusti seuraa neljän kauden ajan Eredivisiessä. Den Boschista Kaiser siirtyi SVV:hen ja KFC Dessel Sportiin, jossa lopetti uransa vuonna 1991.

## Ura valmentajana
Pelaajauransa jälkeen Kaiser on toiminut valmentajana ja saavuttanut mainetta erityisesti työstään nuorten pelaajien kanssa. Pelaajauransa jälkeen hän liittyi TOP Ossin organisaatioon, jossa työskenteli erilaisissa kehitystehtävissä. Varsinaisen valmentajadebyyttinsä hän teki 1997 RBC Roosendaalissa. Hän valmensi seuraa Eerste Divisiessä, mutta tulokset jäivät varsin vaatimattomiksi.

Vuonna 1999 Kaiser siirtyi Alankomaiden jalkapalloliiton palvelukseen ja toimi olympiajoukkueen apuvalmentajana siirtyen 2001 alle 17-vuotiaiden maajoukkuevalmentajaksi. Kaiserin johdolla sellaiset nuoret pelaajanalut kuin Rafael van der Vaart, Wesley Sneijder, Robin van Persie, Nigel de Jong ja Arjen Robben voittivat alle 17-vuotiaiden EM-hopeaa ja MM-pronssia vuonna 2005.

Alankomaiden liitosta Kaiser siirtyi 2006 Chelsean palvelukseen akatemian valmentajaksi. Kesäkuussa 2008 Kaiser siirtyi saksalaisen Dynamo Dresdenin päävalmentajaksi. Kaiserin johdolla Dynamo sijoittui 3. Ligassa yhdeksänneksi kauden päätteeksi. Seuraavan kauden kehno alku, kuusi tappiota ja vajoaminen putoamiskamppailuun johtivat kuitenkin lopulta potkuihin lokakuussa 2009. 

Kaudeksi 2010/11 Kaiser palasi valmennustehtäviin 3. Ligassa pelaavan 1. FC Magdeburgin päävalmentajana.  Menestys jäi Kaiserin alaisuudessa odotuksia heikommaksi ja hän sai potkut jo maaliskuussa 2011.  

Heinäkuussa 2011 Kaiser jatkoi uraansa belgialaisseura Liersen teknisenä johtajana.  Kahden johtotehtävissä vietetyn vuoden jälkeen Kaiser palasi kesällä 2013 valmentajaksi Eerste Divisiessä pelaavaan FC Den Boschiin.  Kaiserin johdolla Den Bosch sijoittui kaudella 2013/14 Eerste Divisiessä neljänneksi ja karsi noususta liigaan, muttei lopulta onnistunut nousemaan sarjaporrasta ylemmäs. Kaudella 2014/15 joukkue pelasi heikosti ja vajosi sarjan häntäpäähän. Huonot tulokset johtivat Kaiserin potkuihin helmikuussa 2015.

### Meriitit valmentajana
* U17 EM-hopeaa: 2005
* U17 MM-pronssia: 2005

## Lähteet
Santiago Acasiete

**Wilmer Santiago Acasiete Ariadela** (s. 22. marraskuuta 1977 Callao, Peru) on perulainen entinen jalkapalloilija. Hänellä on myös Espanjan kansalaisuus.

## Seurajoukkueura
Acasiete aloitti ammattilaisuransa vuonna 2001 Deportivo Wankasta. Seuraavaksi kaudeksi hän siirtyi Universitario Deportesiin, jossa hän pelasi niin ikään yhden kauden. Kauden 2003–2004 
hän pelasi Ciencianossa, jossa hän voitti vuonna 2003 Copa Sudamericanan ja vuonna 2004 Recopa Sudamericanan.

Vuonna 2004 Acasiete teki sopimuksen espanjalaisseura Almerían kanssa, joka pelasi maan toiseksi korkeimmalla sarjatasolla Segunda Divisiónissa. Seuraavina kausina hän nousi joukkueen puolustuspään tukipilariksi ja vuonna 2007 andalusialaisseura nousi ensi kertaa historiassaan maan pääsarjaan Primera Divisióniin. Hän teki kauden 2007–2008 aikana kaksi tärkeää viime hetken maalia otteluissa Sevillaa ja Villarrealia vastaan, jotka päättyivät kumpikin Almerían 1–0-voittoon.

## Maajoukkueura
Acasiete teki ensiesiintymisensä Perun maajoukkueessa 18. helmikuuta 2004. Myöhemmin maajoukkueurallaan hän on ollut mukana vuosien 2004 ja 2007 Copa Américoissa.

7. joulukuuta 2007 hän jäi kiinni sääntörikkomuksesta tuotuaan alkoholia ja naisia hotelliin, jossa maajoukkue yöpyi. Peru kohtasi kahden päivän kuluttua Ecuadorin. Tästä rangaistuksena hänet hyllytettiin 18 kuukaudeksi maajoukkuetehtävistä.

3. heinäkuuta 2008 kuulustelujen jälkeen pannaa päätettiin lopulta kuitenkin lyhentää kolmen kuukauden pituiseksi, joka alkoi huhtikuusta 2008. Tähän sisältyi myös 10 000 dollarin sakko.

## Lähteet

## Aiheesta muualla
* Esittely BDFutbol -sivustolla
Bristol Evening Post

**Bristol Evening Post** on Bristolin alueella ilmestyvä sanomalehti. Se sisältää kaupunkiin liittyviä uutisia, sekä artikkeleja koko Bristolin alueelta, Pohjois-Somersetistä ja Etelä-Gloucestershirestä.

*Bristol Evening Postin* painokset julkaistaan öisin. Kahden tähden painos jaetaan syrjäseuduilla oleville vähittäiskauppiaille ja kolmen tähden painos lehden päälevikkialueen vähittäiskauppiaille.

Lehden kanssa samassa talossa toimii myös sen sivulehti *News Direct*, joka tarjoaa lukijoilleen lehden kotiin kannon. Bristol Evening Postilla on oma viihdesivusto nimeltään Crackerjack ja torstaisin ilmestyvä 20-sivuinen liite. Crackerjack-sivustolla on muun muassa uutisia, musiikki-, taide- ja elokuva-arvosteluja.

Toukokuussa 2009 ilmoitettiin, ettei *Bristol Evening Post* tai *[[Western Daily Press]]* -lehtiä painettaisi enää Bristolissa, vaan painot siirrettäisiin Oxfordshireen.

## Aiheesta muualla
*Virallinen nettisivu
Pampasirkku

**Pampasirkku** (*Embernagra platensis*) on Etelä-Amerikassa tavattava tangaroihin kuuluva varpuslintu.
__NOTOC__
## Koko ja ulkonäkö
Pampasirkku on suurikokoinen sirkku, kooltaan 21&ndash;23&nbsp;cm. Laji on selästään ja siivistään väritykseltään oliivinvihreä, selässä on myös tummia raitoja osalla alalajeista. Pää on pampasirkulla harmaa. Nokka on suurikokoinen ja oranssi. Rinnastaan ja vatsastaan lintu on vaaleanharmaa. Pampasirkku muistuttaa ulkonäöltään bahianpampasirkkua (*Embernagra longicauda*), jolla on lyhyempi pyrstö ja päässä on oliivinvihreitä höyheniä. 

## Levinneisyys ja elinympäristö
Pampasirkkua tavataan Boliviassa, Brasiliassa, Paraguayssa, Uruguayssa sekä Argentiinassa. Lajin elinympäristöä ovat kosteat ruohikot, pensaikot ja soiset alueet. Elinympäristöt sijaitsevat yleensä alle 2&nbsp;500 metrin korkeudella merenpinnasta.

## Elintavat
Pampasirkut liikkuvat yleensä pareittain tai pieninä ryhminä. Pampasirkku rakentaa heinistä kuppimaisen pesän ruohikkoon. Munat ovat vaaleanpunertavia ja ruskeapilkullisia. 

Pampasirkun ravinto koostuu siemenistä ja hyönteisistä. Talvikaudella siemenet muodostavat ravinnosta 60&nbsp;% ja hyönteiset 39&nbsp;%. Koiraat syövät yleensä enemmän hyönteisravintoa kuin naaraat.

## Lähteet
Oulun aikuislukio

**Oulun aikuislukio** on nuorten ja aikuisten luokaton oppilaitos, jossa opiskelu tähtää perusasteen ja lukion suorittamiseen tai erillisten aineiden oppimäärien suorittamiseen. Lukio sijaitsee Kastellin monitoimitalon yhteydessä.

## Aiheesta muualla

* Oulun aikuislukion kotisivut
Klara (kaupunginosa)

**Klara** ( tai *Klara*) on vanhentunut nimitys Tukholman keskustassa sijaitsevalle alueelle, joka käsittää suunnilleen Norrmalmin kaupunginosan eteläisen osan. Klara tarkoittaa yleensä Vasagatanin, Klarabergsgatanin, Drottninggatanin ja Fredgatanin rajaamaa aluetta. Kirkon hallinnollinen alue **Klaran seurakunta** (lakkautettu 1988) muodosti hieman laajemman alueen.

Aiemmin Klara tunnettiin monien taiteilijoiden asuinalueena. 1960-luvulle saakka suurin osa tukholmalaisten lehtien pääkonttoreista sijaitsi alueella. Yhtenä syynä tähän oli sijainti rautatieaseman lähellä. Suurin osa Klaran vanhoista taloista purettiin 1950-, 1960- ja 1970-luvuilla  osana Norrmalmin uudelleenjärjestelyä ja korvattiin moderneilla rakennuksilla. Alueen kaupunkikuva ja asukkaat muuttuivat hyvin erilaisiksi. 

## Säilyneitä vanhoja rakennuksia Klarassa

*Adelcrantzin palatsi, Karduansmakargatan 8
*Perintöruhtinaan palatsi, Ruotsin ulkoministeriön toimipaikka
*Gustav Hornin palatsi, Fredsgatan 2
*Klaran vanha koulu
*Klaaran kirkko

## Lähteet

## Aiheesta muualla
Carol C. Kuhlthau

**Carol Collier Kuhlthau** tai vaihtoehtoisesti ** Carol C. Kuhlthau** (s. 2. joulukuuta 1937 New Brunswick New Jersey) on käyttäjäkeskeisen tiedonhaun, oppimisen ja koulukirjastotoiminnan tutkija. Kuhlthau nimettiin emeritaprofessoriksi Rutgersin yliopiston Kirjasto- ja informaatiotieteiden laitokselle vuonna 2006, ja hän työskentelee yksikössä CISSL Center for International Scholarship in School Libraries.

## Lähteet
Luettelo ammattiliitoista Suomessa

**Luettelo ammattiliitoista Suomessa** sisältää Suomessa toimivat ja toimineet itsenäiset valtakunnalliset ammattiliitot. Luettelo on järjestetty aakkosittain siten, että sanaa "Suomen" ei huomioida. Luettelo ei sisällä järjestöjä, jotka ovat aina toimineet osana jotakin toista luettelossa mainittua liittoa.

Luettelo sisältää ammatillisiin keskusjärjestöihin kuuluneet yhdistykset järjestäytymistavasta (henkilöjäsenten yhdistys, yhdistysten liitto, liittojen federaatio) riippumatta. Keskusjärjestö-sarakkeessa ilmoitetut järjestöt ovat Akava (perustettu 1950, aiemmin Akateeminen Yhteistyövaltuuskunta), Henkisen Työn Yhtymä (HTY 1922–1944, aiemmin Suomen Virkailijakeskusliittojen Yhtymä), Suomen Ammattijärjestö (SAJ 1907–1930), Suomen Ammattijärjestö (SAJ 1960–1972), Suomen Ammattiyhdistysten Keskusliitto (SAK, 1930–1969), Suomen Ammattiliittojen Keskusjärjestö (SAK, perustettu 1969), Suomen Valtionvirkailijain Keskusliitto (SVK, 1922–1945), Toimihenkilö- ja Virkamiesjärjestöjen Keskusliitto (TVK 1944–1992, aiemmin Henkisen Työn Keskusliitto, HTK) ja Toimihenkilökeskusjärjestö STTK (perustettu 1946, aiemmin Suomen Teknisten Toimihenkilöjärjestöjen Keskusliitto). Luettelosta on jätetty pois joitakin toimihenkilökeskusjärjestöihin kuuluneita paikallisia yhdistyksiä ja järjestöjä, jotka eivät ole harjoittaneet ammatillista edunvalvontaa.

Sarakkeeseen "muu järjestö" kuuluvat ammattiliittojen kotimaiset yhteistyöelimet kuten neuvottelujärjestöt. Sarakkeessa "kansainvälinen järjestö" ilmoitetaan maailmanlaajuiset, eurooppalaiset ja pohjoismaiset liittoumat. Sarakkeessa "muuta" kerrotaan liiton kuulumisesta/yhdistymisestä toiseen liittoon.

Sarakkeessa "aloitti" esitetään yhdistyksen perustamisvuosi, vaikka osa järjestöistä on ryhtynyt harjoittamaan varsinaista (tai itsenäistä) ammattiliittomaista toimintaa vasta myöhemmin. Suomen ensimmäinen varsinainen valtakunnallinen ammattiliitto oli vuonna 1888 perustettu Rautatien Henkilökunnan Yhdistys. Sarakkeessa "lopetti" ilmoitetaan yhdistyksen lopettamisvuosi, vaikka itsenäinen liittotoiminta olisi lakannut jo aiemmin. Lopettamisiksi käsitetään myös sääntömuutokset, joilla on perustettu uusi liitto tai yhdistyksen ammatillinen edunvalvontatoiminta on lopetettu.

Sarakkeessa "perustajat" ilmoitetaan liittoon yhdistyneet liitot, muut perustamisen vaikuttaneet järjestöt ja/tai perustajayhdistysten lukumäärä.

## Liitot

## Katso myös
* Luettelo työttömyyskassoista Suomessa
* Maa- ja metsätaloustuottajain Keskusliitto
* Suomen Punainen Ammattijärjestö
* Vientirauha

## Lähteet
* 
* 
* 
* 

### Viitteet
Villa Nah

**Villa Nah** on suomalainen pop-yhtye. Yhtyeeseen kuuluvat laulaja ja säveltäjä Juho Paalosmaa sekä perkussioista vastaava Tomi Hyyppä. Villa Nahin äänimaailman on kuvailtu saaneen vaikutteita 1980-luvun syntikkapopista. Keys of Life julkaisi maaliskuussa 2010 Jori Hulkkosen tuottaman debyyttialbumin *Origin*. Albumi nousi Suomen virallisen albumilistan seitsemännelle sijalle julkaisuviikollaan. 

## Diskografia
### Studioalbumit
* 
* 

### EP:t
* 
* 
* 

### Singlet
* ”Remains of Love / Benny’s Burning” (2010)

## Lähteet

## Aiheesta muualla
*